་སྙིང་པོ་ཡན་ལག་བརྒྱད་པ་གསང་བ་
མན་ངག་གི་རྒྱུད་ལས་དུམ་བུ་གསུམ་པ་མན་
ངག་རྒྱུད་ཀྱི་དཀའ་འགྲེལ་ལེགས་བཤད་
གསེར་རྒྱན་ཞེས་བྱ་བ་བཞུགས་སོ།།
དར་མོ་སྨན་རམས་པ་བློ་བཟང་ཆོས་གྲགས།



1
རྩོམ་པ་པོ་ངོ་སྤྲོད་མདོར་བསྡུས།
གཞུང་འདིའི་རྩོམ་པ་པོ་དར་མོ་སྨན་རམས་པ་བློ་བཟང་ཆོས་གྲགས་ལྷོ་ཁ་
ཡར་ཀླུངས་ཤར་ཀྱི་ཆ་ཤམ་པོ་གངས་ཀྱི་ཉེ་ལོགས་གཉན་པ་སའི་གྲོང་ཁྱེར་དར་
མོ་ཞེས་པར་རྒྱལ་མོ་གཡུ་སྒྲ་སྙིང་པོའི་རིགས་སུ་རབ་བྱུང་བཅུ་གཅིག་པ་ས་སྟག་
(སྤྱི་ལོ༡༦༣༨)ལོར་སྐུར་བལྟམས། ཡབ་ཡུམ་གྱི་མཚན་དང་རྣམ་ཐར་ཞིབ་པ་
མ་རྙེད།
རྗེ་ཉིད་དང་པོར་སྐྱིད་ཚལ་ཀླུ་སྦུག་གླིང་དུ་བཞུགས་ཤིང་རྗེས་སུ་འབྲས་
སྦུངས་ཕོ་བྲང་ནུབ་མར་གསོ་རིག་འགྲོ་ཕན་གླིང་གི་ཐོ་བཙུན་གྱི་གྲས་སུ་ཚུད་
རྗེས་སྔ་ཕྱིར་ཉི་ཐང་སྤྲུལ་སྐུ་བློ་བཟང་རྒྱ་མཚོ་དང༌། དྲང་སྲོང་བསྟན་འཛིན་
དར་རྒྱས། གླིང་སྟོད་ཆོས་རྗེ་སོགས་སློབ་དཔོན་བཅུ་ཕྲག་ལྔ་ཙམ་གྱི་ཞབས་ལ་
གཏུགས་ཤིང་གསོ་དཔྱད་ལ་སྦྱང་བརྩོན་མཛད་པས་སྨན་ རམས་པའི་མཚན་
སྙན་ཐོབ་པ་ན་ལྔ་པ་ཆེན་པོས་གཟིགས་པ་ཆེ་བ་དང༌། སྡེ་སྲིད་རིན་པོ་ཆེས་ཀྱང་
སྨན་བླ་ལྟ་བུར་འདུག་ཅེས་བསྔགས་བརྗོད་གནང་བ་བཞིན་ལྷ་དབང་ལྕོག་གམ་
ཤར་ཆེན་ལྕོག་ཏུ་སྨན་གྱི་སློབ་གྲྭའི་སློབ་དཔོན་དང་རྒྱལ་དབང་ལྔ་པ་ཆེན་པོའི་
སྐུའི་བླ་སྨན་མཛད། མཚན་གཞན་ལ་དྲུང་འཚོ་དར་མོ་ཞེས་རྒྱལ་དབང་ལྔ་པའི་
སྐུ་འཁོར་གཙོ་བོའི་གྲས་སུ་ཡོད།
དུས་དེར་གཙང་སྟོད་དར་མགོན་གྱི་བརྒྱུད་པ་དགེ་སློང་གཞན་ཕན་ལྷུན་
གྲུབ་ཅེས་པ་གསོ་རིག་གི་སྦྱང་སྟོབས་ཆེ་བ་ཞིག་བྱུང་བར་ལྔ་པ་ཆེན་མོས་གཏན་
རྒྱུན་བསམས་ནས་
པས་ནས་དཔོན་ཚང་བྱང་ངོས་པ་སྨན་རྒྱལ་ཚེ་དབང་། དཔོན་ཚང་
དཀྱིལ་སྤེལ་པ། ཆོས་རྗེ་ན་བཟའ་གླིང་པ། དྲང་འཚོ་ལྷག་བསམ། དར་མོ་
སྨན་རམས་སློབ་མ་དང་བཅས་སུམ་ཅུའི་སྐོར་ལ་ཡན་ལག་བརྒྱད་པའི་སྙིང་པོ་

2
༄༅།རྒྱུད་བཞིའི་འགྲེལ་པ་མེས་པོའི་ཞལ་ལུང་།
བསྡུས་པ་དང་། ། ཟིན་ཏིག་གཅེས་བསྡུས། གསེར་བྲེ། བྱང་པ་རྣམ་རྒྱལ་
གྲགས་བཟང་གིས་མཛད་པའི་བཤད་རྒྱུད་འགྲེལ་ཆེན་སོགས་ལུང་མན་ངག་དུ་
མ་སྤེལ་དུ་བཅུག ཡང་འཕགས་ų
༢ཕགས་ཡུལ་གྱི་སྨན་པ་རྨ་ན་ཧོ་ཞེས་པ་གསོ་རིག་གི་
ཡན་ལག་དུ་མ་དང་། ཁྱད་པར་མིག་བཅོས་ལ་ཤིན་ཏུ་མཁས་པ་ཞིག་གཡོར་པོ་
ཕྱོགས་སུ་བྱུང་ཚུལ་ཐོས་པ་སྒེམ་བུ་ནས་ཀྱིས་དོ་དམ་བྱས་ཏེ་འབྱོར་བྱུང་བར་
དར་མོ་སྨན་རམས་པར་སློབ་ཏུ་བཅུག་པས་མཁས་པར་གྱུར་ཏེ་ནད་པ་མང་པོ་
ལ་སྣང་གསལ་གྱི་བདེ་བ་སྦྱིན། ལྷག་པར་ལྔ་པ་ཆེན་པོ་དགུང་ལོ་ལྔ་བཅུ་ང་དགུ་
བཞེས་དུས་སྤྱན་གཡོན་པ་མི་གསལ་བ་དང༌། དེ་ནས་རིམ་གྱིས་གཡས་ཀྱང་མི་
གསལ་བས་ མཐར་ སྤྱན་ གྱི་ འགྲིབ་ སྨིན་ པར་ དར་ མོ་ སྨན་ རམས་ པས་ གཤག་
བཅོས་གནང་བ་ལེགས་གྲུབ་བྱུང་སྟེ་འགྲོ་ཕན་རྒྱ་ཆེར་གནང་།
བརྩམས་ཆོས་ནི་གདམས་ངག་ལག་ལེན་གྱི་སྙིང་པོ་བསྡུས་པ་མན་ངག་
བཀའ་རྒྱ་མ། བཤད་རྒྱུད་སྡོང་འགྲེམས་ལེགས་བཤད་གསེར་གྱི་ཐུར་མ། དེ་
ལས་རྒྱས་པ་བཤད་རྒྱུད་ཀྱི་སྡོང་འགྲེམས་དང་རྩ་ཚིག་ཟུང་འབྲེལ་ ཅན་གསེཪ་
མཆན་རྣམ་བཀྲ་གན་མཛོད། ཕྱི་རྒྱུད་ཀྱི་འགྲེལ་པ་དཀའ་ཕྲེང་མུན་སེལ་སྒྲོན་མེ།
བཅུད་ལེན་འཆི་གསོས་བདུད་རྩིའི་ཉིང་ཁུ་འདོད་ལྡན་དགའ་བསྐྱེད་མཐོང་བ་
འཛུམ་ཤོར་ནོར་བུའི་བང་མཛོད། ནུས་པ་རྐྱང་སེལ་གྱི་ཚིག་དོན་འགྲེལ་པ་མེས་
པོའི་དགོངས་རྒྱན། གཡུ་ཐོག་གསར་མའི་རྣམ་ཐར། རིན་ཆེན་གྲང་
ང་སྦྱོར་གྱི་
གསལ་བྱེད་ འཆི་ མེད་ བདུད་རྩིའི་ཉིང་ཁུ། ལྷན་ཐབས་ཀྱི་ གསང་སྨན་
འཛིན། གཞན་ཡང་དར་མོ་སྨན་རམས་པ་རང་གི་མན་རྒྱུད་མེས་པོའི་ཞལ་ལུང་
Čས་
ལེགས་བཤད་གསེར་རྒྱན་ཞེས་པ་དང༌། ལྔ་པ་ཆེན་པོའི་བཀའ་བཞིན་དར་མོ་
བ་རང་དང་རྣམ་གླིང་པཎ་ཆེན་དཀོན་མཆོག་ཆོས་གྲགས་རྣམ་གཉིས་ཀྱིས་ཕྱི་
རྒྱུད་ཆུ་ མདོ་ མན་ གྱི་ འ གྲེལ་བ་མེས་པོའི་ཞལ་ལུང་དཀའ་གནད་རྡོ་རྗེ་མདུད་
འགྲོལ་ཞེས་པ་གསར་རྩོམ་གནང་བ་སོགས་ཕུལ་བྱུང་སྨན་དཔེ་མང་དག་མཆིས།
ལྷག་དོན་གོང་གསལ་གསེར་མཆན་རྣམ་བཀྲ་གན་མཛོད་ཀྱི་ནང་དུ། བཤད་

རྩོམ་པ་པོ་ངོ་སྤྲོད་མདོར་བསྡུས།
3
རྒྱུད་ལེའུ་བཞི་པ་ལུས་ཀྱི་གནས་ལུགས་སྐབས་རུས་པའི་དུམ་བུ་སུམ་བརྒྱ་དྲུག་
ཅུའི་སྐོར་དཔྱད་པ་གནང་ཆེད་ཀླུ་སྦུག་གླིང་ཁའི་ནང་ཕོ་མོ་བཞིའི་ཕུང་པོ་ལ་
གཤེགས་ལས་མ
་ལས་མཛད་དེ་རུས་པ་རེ་རེ་བཞིན་གཏན་ལ་ཕབ་པ་སོགས་གཞན་ཕན་
རྗེས་འཛིན་གྱི་རིག་པ་འདི་ཉིད་དར་རྒྱས་ཡུན་གནས་ཡོང་ཕྱིར་ལེགས་སྐྱེས་མང་
དག་ཅིག་ཕུལ་བ་དང་། རྗེས་འཛིན་གྱི་སློབ་མ་སྨན་ རམས་ པ་བློ་ གྲོས་ ཆོས་
འཕེལ་སོགས་མང་པོ་ཐོན་ཏེ་འགྲོ་ཕན་རྒྱ་ཆེ་བྱུང་།
དར་མོ་སྨན་རམས་པ་སྐུ་ཚེ་ཇི་ཙམ་ལ་བཞུགས་པའི་ཡིག་ཆ་མ་རྙེད་ཀྱང་
བཅུད་ལེན་འཆི་གསོས་བདུད་རྩིའི་ཉིང་ཁུ་འདོད་ལྡན་དྭགའ་བསྐྱེད་མཐོང་བ་
འཛུམ་ཤོར་ནོར་བུའི་བང་མཛོད་ཅེས་པའི་མཇུག་བྱང་དུ་དགུང་ལོ་དོན་གསུམ་
ལ་ཕེབས་ཞེས་འཁོད་དོ།།



5
ཨོ་ཨ་ཐཱ། གསོ་བ་རིག་པའི་གཞུང་ལུགས་ཐམས་ཅད་ཀྱི་ཡང་སྙིང་དམ་པ་
བདུད་རྩིའི་སྙིང་པོ་ཡན་ལག་བརྒྱད་པ་གསང་བ་མན་ངག་གི་རྒྱུད་ལས་དུམ་བུ་
གསུམ་པ་མན་ངག་རྒྱུད་ཀྱི་ཚིག་དོན་རྣམ་པར་འགྲེལ་པ་ལེགས་བཤད་གསེར་
རྒྱན་ཞེས་བྱ་བ།
ཀླད་ཀྱི་དོན།
བླ་མ་དང་ལྷག་པའི་ལྷ་གུ་ཎ་ནཱ་ཐའི་ཞབས་ལ་གུས་པས་ཕྱག་འཚལ་ལོ།
རྒྱ་ཆེན་ཐུགས་རྗེའི་ཀུན་གསལ་ཀློང་ཡངས་ནས།། མཁྱེན་བརྩེའི་དཀྱིལ་
འཁོར་མ་ལུས་རབ་རྒྱས་ཤིང༌།། ཚད་མེད་ཐུགས་རྗེའི་འོད་ཟེར་སྣང་བ་ཅན༎
སྨན་གྱི་བླ་ མ་ ཉིན་མོར་བྱེད་ལ་བསྟོད། རིན་ཅེན་འབྱུང་ ལྡན་གསེར་གྱི་ རི་
དབང་ནི།། མཉམ་ཉིད་ཡེ་ཤེས་ཉིན་བྱེད་དང་འགྲོགས་ཤིང༌༎ ཡོན་ཏན་འོད་
ཟེར་བྱེ་བས་འཁྱུད་པའི་དཔལ།། དགོས་འདོད་མ་ལུས་སྩོལ་བ་དེ་ལ་འདུད།།
གང་དེའི་རིང་ལུགས་པདྨའི་ཚལ་ན་བློ་གསལ་བུང་བའི་ཁྱུ་ལྡན་ཚོགས།། ལེགས་
བཤད་མགྲིན་དབྱངས་དར་དིར་སྒྲོག་ལ་མཁས་རྣམས་དགྱེས་པའི་འ
རེ་འཛུམ་གར་
ཅན།། གཞུང་ལུགས་དུ་མའི་སྦྲང་རྩི་དངར་པོས་ལུས་སྟོབས་རབ་རྒྱས་བློ་གྲོས་
སྣང་བ་ཀུན་ནས་གསལ།། དྲང་སྲོང་བླ་མ་གཡུ་ཐོག་མགོན་ཞེས་ལྷ་མིའི་གཙུག་
རྒྱན་དམ་པ་གང་དེར་འདུད། མང་ཐོས་འཇིགས་མེད་ཕྱོགས་ལས་རྣམ་རྒྱལ་
ཞིང་། ལུང་དང་རིག་པའི་གཡུ་རལ་ཀུན་ནས་མཛེས།། རྣམ་དཔྱོད་བློ་གྲོས་
མཆེ་སྡེར་གདོང་ལྔ་སྤྲས།། ཟུར་མཁར་ཁུ་དབོན་རི་དྭགས་དབང་པོར་འདུད།།
གང་དེའི་ཡང་སྲིད་སྙིགས་དུས་འགྲོ་འདྲེན་ཕྱིར།། བསམ་བཞིན་བྱོན་པ་ངུར་

6
༄༅།རྒྱུད་བཞིའི་འགྲེལ་པ་མེས་པོའི་ཞལ་ལུང་།
སྨྲིག་ཚུལ་བཟུང་ནས། གཙུག་ལག་གཉིས་པའི་བསྟན་ པའི་ རྩ་ ལག་ མཆོག།
ཡོངས་འཛིན་ བླ་ མ་ ཉི་ ཐང་ཆོས་རྗེ་རྒྱལ། ཡན་ལག་ བརྒྱད་ ཀྱི་ འབྱུང་ བའི་
བཅུད་བསྡུས་པ། སྐབས་དང་སརྒའི་འོད་རིས་འཛིན་པ་ཅན།། མན་ངག་
རྒྱུད་ཀྱི་ ཟླ་ ཤེལ་ མཆོད་ སྡོང་ནི།། གསལ་བྱེད་རྣམ་བཤད་གསེར་རྒྱན་འདིར་
བཀོད་བྱ།།
ཚེ་ཡི་རིག་བྱེད་ཆུ་གཏེར་ཆེན་པོ་ཡི།། དགོངས་འགྲེལ་ཕྱི་ནང་དྲང་སྲོང་
ལྷ་རྣམས་དང༌།། རྒྱ་བོད་མཁས་གྲུབ་རིམ་བྱོན་མཛད་པ་ཡི།། གཞུང་ལུགས་
མདོར་རྒྱས་དུ་མའི་ཚོགས་རྣམས་ལས།། ཟབ་པ་ཀུན་གྱི་སྙིང་པོའི་ཡང་སྙིང་
བཅུད།། མ་ཚང་མེད་པའི་དགོངས་དོན་གཅིག་བསྡུས་པའི༎ སྔོན་མེད་ལེགས་
བཤད་གསར་པ་འདི་ན་མཚར།། འོན་ཀྱང་བདག་ནི་རྩོམ་ཚད་མི་ལྡན་ཡང༌༎
རིགས་ཀུན་ཁྱབ་བདག་རྡོ་རྗེ་འཆང་ཆེན་པོས༎ དེ་དང་འདི་ཞེས་བྱ་བ་གྱིས་
གསུངས་པའི།། བཀའ་ཡི་གནང་བ་ལེགས་པར་རབ་ཐོབ་ནས༎ གཞུང་ལུགས་
མན་ངག་རྒྱུད་ཆེན་ཚིག་དོན་གྱི།། ལེགས་བཤད་བདུད་རྩིའི་རོ་མཆོག་འཚོལ་
འདོད་པའི།། དཔྱོད་ལྡན་གཟུར་གནས་ཀུན་ལ་དགའ་སྟོན་དུ།། འཛད་མེད་
མཆོད་སྦྱིན་ཅི་དགར་འགྱེད་དོ་ཀྱེ།། ཞེས་བཀྲ་ཤིས་པ་བརྗོད་པའི་ཚིག་ལམ་
ཡངས་པར་བྱས་ནས་ལས་སུ་བྱ་བ་ནི། བོད་གངས་རིའི་ལྗོངས་ཀྱི་འགྲོ་བ་མིའི་
ལུས་ཅན་རྣམས་ཀྱི་སྲོག་འཚོ་བའི་གཞུང་ལུགས་རྣམས་ཀྱི་ནང་ནས་མཆོག་གཙོ་
བོ་ཕུལ་དུ་གྱུར་པ་ནི་རྒྱུད་བཞིར་གྲགས་པ་འདི་ཉིད་ཡིན་ལ། དེའི་ནང་ནས་
ཀྱང་བློ་གྲོས་ལ་ཞན་པ་དག་གི་ངོར་ནད་དང་དེའི་རྟགས་དང་བཅོས་ཐབས་ཀྱི་
རིམ་པ་རྣམས་བྲང་སྤྲད་ནས་རྒན་མོ་མཛུབ་ཚུགས་ཀྱིས་ཚུལ་དུ་སྟོན་པའི་མན་
ངག་ཡོན་ ཏན་ རྒྱུད་འདི་ ཉིད་ཀྱི་ཚིག་དོན་གྱི་ ཆར་བརྟགས་དཔྱད་བགྱིས་ཏེ།
ཆོས་བརྒྱད་དང་ཀུན་སློང་གི་ཕྱིར་མ་ཡིན་པར་བསྟན་པ་དང་སེམས་ཅན་ལ་ཕན་
འདོད་ཀྱིས་ལྷག་བསམ་རྣམ་པར་དག་པའི་སྒོ་ནས་ཡིན་ལུགས་ཅུང་ཟད་ཅིག་
གླེང་བར་བྱའོ།།

༄༅།ལེགས་བཤད་གསེར་རྒྱན།
7
དེ་ཡང་ཚུལ་ཇི་ལྟར་ཞེ་ན། ཇི་སྐད་དུ། ངག་གི་དབང་ཕྱུག་བློ་བཟང་རྒྱ་
མཚོ་དཔལ་བཟང་པོས། སྨན་གྱི་བླ་མའི་གསུང་རབ་འོ་མའི་བཅུད། ། རང་
བཟོའི་ཆུ་ཡིས་བསླད་པ་མི་འཇུག་ཕྱིར༎ ཞེས་གསུངས་པས། མ་རྟོགས་པ་
དང་ལོག་པར་རྟོག་པ་དང་། ཐེ་ཚོམ་གནས་དང་། འཁྱོག་པོའི་བསམ་པ་ཀུན་
སྤངས་ནས་བཤད་པར་བྱའོ།།
གཞུང་གི་དོན།
འདི་ལ་ཡང་གཉིས། གཞུང་སྤྱིའི་དོན་དང༌། ཚིག་གི་དོན་གཉིས་ལས།
དང་པོ་ནི། སྤྱིར་བདེ་སྡུག་ཕན་གནོད། དེའི་ཚེ་དང་གནས་སྐབས་ཤེས་ཤིང་།
དེའི་བླང་དོར་གྱི་བྱེད་པ། འཁྱགས་པ་སྲོ་བ། སྐམ་པ་སྒང་བ། སྟོང་པ་བསྒང་
བ། ཡོ་བ་སྲོང་བ་སོགས་ལ་ཕན་མི་ཕན་གྱི་ཚད་འཛིན་ཐམས་ཅད་ཀྱང་ཚེའི་
རིག་བྱེད་ཡིན་ཏེ། ཟླ་ཟེར་དུ། ཕན་དང་མི་ཕན་བདེ་སྡུག་བསྔལ།། དེ་ནི་ཚེ་
ཡིན་ཕན་མི་ཕན། ཚད་དུ་ཡང་ནི་གང་བཤད་པ།། ཚེ་ཡི་རིག་བྱེད་ཅེས་སུ་
གྲགས།། ཞེས་དང༌། བྱེ་བྲག་ཏུ་སྨན་པ་དང་སྨན་ནད་པ་ནད་གཡོག་གིས་ཇི་
ལྟར་དཔྱད་པའི་ཐབས་ཁམས་སྙོམས་པར་བྱེད་པའི་གཞུང་དང་གདམས་ངག་
རྣམས་ཏེ། ཟླ་ཟེར་དུ། སྨན་པ་ལ་སོགས་རྣམ་པ་བཞིས།། བསྔགས་པས་
ཁམས་ནི་གྱུར་པ་ལ། ཁམས་སྙོམས་ཕྱིར་ནི་རབ་འཇུག་པ། གསོ་དཔྱད་ཅེས་
ནི་བྱ་བར་གྲགས། ཞེས་སོ།། གཉིས་ པ་ རྒྱུད་ཀྱི་ དོན་ དངོས་ འཆད་ པ་ ལ༑
བཀའ་རྣམས་ཕུན་སུམ་ཚོགས་པ་ལྔའི་སྒོ་ནས་འཆད། བསྟན་བཅོས་རྣམས་
རྩིས་མགོ་དྲུག་གི་སྒོ་ནས་འཆད། སྔགས་རྙིང་མ་བ་རྣམས་རྒྱུད་ལུང་མན་ངག་
གསུམ། གསང་སྔགས་ཀྱི་ རྒྱུད་ སྡེ་ རྣམས་ སུ་ མཐའ་དྲུག་ ཚུལ་ བཞིའི་ སྒོ་ ནས་
འཆད། སྟོང་ཐུན་སོགས་ སུ་ ཡན་ ལག་ དྲུག་ གི་ སྒོ་ནས་འཆད་ཅིང་། རྣམ་
བཤད་རིག་པར་ནི། དགོས་པ་བསྡུ་བའི་དོན་དང་བཅས།། ཚིག་དོན་བཅས་

8
༄༅།རྒྱུད་བཞིའི་འགྲེལ་པ་མེས་པོའི་ཞལ་ལུང་།
དང་མཚམས་སྦྱོར་བཅས།། བརྒལ་ལན་བཅས་ཏེ་བསྙད་པར་བྱ༎ ཞེས་སོགས་
འཆད་ཐབས་དུ་མ་ཞིག་གསུངས་པ་ལས། རྒྱུད་བཞི་མུས་གཅིག་པའི་དོན་རྒྱས་
པར་ཕུན་སུམ་ཚོགས་པ་ལྔ་མདོར་བསྟན་རྒྱས་བཤད་སྒོ་ནས་འཆད་ཐབས་ནི་རྩ་
བའི་རྒྱུད་དུ་གསུངས་པ་ལྟར་ཡིན་ལ། འདིར་སྐབས་སུ་གང་བབས་འཆད་པར་
བྱ་སྟེ། དེ་ལའང་ལྔ་སྟེ། མན་ངག་རྒྱུད་གསུང་བ་པོའི་སྟོན་པ། ཇི་ལྟར་སྤྲུལ་
པའི་ཚུལ་བསྟན་པ། དེ་ལ་འཁོར་གྱིས་མན་ངག་རྒྱུད་ལ་བསླབ་པར་ཞུས་པ།
སྟོན་པས་དེའི་ལན་བསྟན་པ། སྐབས་བཅོ་ལྔའི་ཞུ་བ་བྱེ་བྲག་ཏུ་ཞུས་པ། ཞུ་
ལན་མཐར་ཕྱིན་རྫོགས་ཚིག་བཀོད་པའོ༎ །།
ལེའུ་དང་པོ། མན་ངག་རྒྱུད་ཞུས་པ།
དང་པོ་མན་ངག་རྒྱུད་གསུང་བ་པོའི་སྟོན་པ་ཇི་ལྟར་སྦྲུལ་ཚུལ་བཤད་པ་ནི།
དེ་ནས་ཞེས་སོགས་ཚིག་རྐང་ལྔས་བསྟན་ཏེ། དེ་ཡང་སྤྱིར་རྨོངས་པ་བསལ་ཕྱིར་
བརྡ་དང་ཐ་སྙད་ཀྱི་སྐབས་བབས་ཀྱི་དོན་ངེས་པར་བྱེད་དགོས་ཏེ། བརྗོད་པའི་
རྟེན་ཡི་གེ་འདུས་པ་ལས་དོན་གྱི་ངོ་བོ་ཙམ་སྟོན་པའི་ཀ་བ་བུམ་པ་ཞེས་པ་ལྟ་བུའི་
མིང་གྲུབ། མིང་འདུས་པ་ལས་དོན་གྱི་ཁྱད་པར་སྟོན་པའི་ཙནྡན་གྱི་ཀ་བ་དང་
ཤུག་པའི་ཀ་བ་སོགས་ཀྱི་རིང་ཐུང་སྦོམ་ཕྲ་སོགས་དང༌། གསེར་གྱི་བུམ་པ་ཞེས་
པ་སོགས་ལྟ་བུའི་ཚིག་གྲུབ་ནས་མིང་དང་མིང་ཅན་འབྲེལ་བའི་དོན་ལ་སྦྱོར་བ་
ཡིན་ཏེ། དེ་ཡང་རྒྱུད་འདིའི་ཐོག་མར་དེ་ནས་ཞེས་པའི་དོན་ནི། རིག་བྱེད་པ་
རྣམས་བཀྲ་ཤིས་པ་དང་། དབང་དུ་བྱ་བ་དང་དེ་མ་ཐག་པ་དང་གསུམ་ལ་
འཇུག་པ་ལས། དེ་ལ་བཀྲ་ཤིས་པ་ནི་ཚེའི་རིག་བྱེད་ཀྱི་འགོ་རྩོམ་པའི་ཐོག་མར་
བྱུང་བ་སྟེ། ཟླ་ཟེར་དུ། ཡི་གེ་ཨོཾ་དང་ཨ་ཐཱའི་སྒྲ།། གཉིས་པོ་འདི་དག་སྔོན་
ཚངས་པའི།། མཁུར་ཚོས་བརྟོལ་ཏེ་མངོན་པར་བྱུང༌།། དེ་ན་འདི་གཉིས་བཀྲ་
ཤིས་ཡིན།། ཞེས་སོ།། དེའི་དོན་གྱི་བཀྲ་ཤིས་པ་ནི་དེ་འདོན་པར་བྱེད་པ་རྣམས་

༄༅།ལེགས་བཤད་གསེར་རྒྱན། མན་ངག་རྒྱུད་ཞུས་པ།
9
ལ་བར་ཆད་མེད་པར་རབ་ཏུ་འཇུག་ཅིང་མངོན་པར་འདོད་པའི་དོན་འགྲུབ་
པར་གྱུར་པ་ཡིན་ནོ།། དབང་དུ་བྱ་བ་ནི་ཚེ་འདོད་པ་ལ་ཕན་པའི་བསྟན་བཅོས་
ཀྱི་དབང་དུ་བྱས་པ་ཡིན་ཏེ། གང་འདི་ནས་ཉེ་བར་བརྩམས་ཏེ་གཞུང་ཡོངས་
སུ་རྫོགས་པ་དེ་ཐམས་ཅད་ནི་ཚེ་འདོད་པ་རྣམས་ལ་ཕན་པ་ཡིན་ནོ། དེ་མ་ཐག་
པ་ནི་སྔ་མ་འདས་པའི་རྗེས་ཐོག་དེ་མ་ཐག་པ་དེ་ནས་སོ་ཞེས་པར་འདོད་ལ། སྒྲ་
པ་རྣམས་ནི་སྒྲ་གཅིག་གིས་དོན་པ་སྟེ། དེ་ནས་ཞེས་པ་ལེགས་སྦྱར་དུ་ཨ་ཐཱ་ཞེས་
པ་ཡིན་ལ། དེ་ཡང་། བཀྲ་ཤིས་རྒྱུན་མི་ཆད་དང་སྩོལ།། འདྲི་དང་མཐའ་དག་
ཨ་ཐཱའོ། ཞེས་པས་ཨ་ཐཱུ་ཞེས་པ་བོད་སྐད་དུ་བསྒྱུར་ཟིན་པའི་དབང་དུ་བྱས་
ནས་དེ་ནས་ཞེས་པ་བཀྲ་ཤིས་པ་ལ་འཇུག དེ་ནས་ཡང་ཞེས་སོགས་རྒྱུན་མི་